Juvenile Deer Adult Pull-Over Hoodie for Sale by Douglas Barnard
Juvenile Deer Sweatshirt
sweatshirts antelope buck mammal animal nature In die land van Oz | SkalkSkryf
Vreemdeling in China »
In die land van Oz
April 20, 2010 deur Louwie
Die kookkuns sal nou ook nooit weer dieselfde wees nie. In die land van Oz is daar `n resepteboek met die wonderlike bestanddeel van “ground black people”, en so liberaal en PK soos net die Ozies kan wees is die hel behoorlik los in die ou eilandjie doer onder.
`n Tikfout sien, dit moes toe mos “ground black pepper” gewees het. Maar nou dog ek, as die Ozies hulle vervelige kos dan tog op die manier effe wil opkikker, kan ek nogal dink aan `n paar kandidate wat ons kan aanstuur om die peperpotte aldaar vol te hou. Dink byvoorbeeld aan ons geagte minister wat met die belastingbetaler se geld vir hom `n ou huisie van R19 miljoen gekoop het omdat die een van R9 miljoen wat die belastingbetalers ook vir hom gekoop het, nie vir hom goed genoeg was nie. Daar is nog baie soustrein ryers wat uiters geskik is om die Ozies se sousies te gaan opkikker. Vir Malema sal ons liewer nie aanstuur nie want daai peper sal die Ozlanders dalk net erge spuitpoep gee, of hulle net nog meer grootbek maak as wat hulle reeds is?
Maar om die spesery saak mooi te balanseer kan ons ook vir hulle kandidate stuur om die “ground white people” potte mee vol te maak. (wat my vir eers laat wonder of daar ooit so `n lawaai opgeskop sou gewees het en die boek van die mark onttrek sou gewees het as die tikfout gemaalde witmense as smaakmiddel aanbeveel het. Ek glo nogal die whities is volwasse genoeg om die storie as skreeu snaaks te sien en sou dalk die boekwinkels bestorm het om `n eksemplaar van die boek met die vreemde resep aan te skaf.)
As voorste kandidaat sou ek Visagie, sekretaris-generaal of wat ook al van die AWB aanstuur. Dit sou beter wees as hy opeindig as `n onskadelike, dawerende, snotterige nies doer onder, eerder as om ons land hier in `n bloedbad te verander. Max du Preez kan nog `n pot of twee gaan vul in die land van Oz. Hier ter plaatse het hy lank reeds sy “use by date” bereik en is hy nie meer van veel nut vir ons of die ANC nie. George Claasen kan ook gestuur word, ons moet hulle net laat weet dat hulle hom suiwer gastronomies moet gebruik en nie medisinaal mag aanwend nie. En geen tafelgebed mag gedoen word as George opgedis word nie, want dan kan hulle erge indigestie te wagte wees.
Deksels, en daar word die kleurlinge alweer gemarginaliseer (nie eers gemarineer nie, mind you). Hoe met mens voel as daar nie eers, neffens gemaalde swart en gemaalde wit mense, vir gemaalde bruin mense plek is op `n Australiese spyskaart nie. Die lewe is donners onregverdig.
Posted in Louwie | Tagged Oz, pepersous, Resepte | 8 Kommentaar
op April 20, 2010 at 8:21 nm anne-marie
Van gemarginaliseerde kleurlinge gepraat – vandag het ek rassisme in al sy glorie ervaar. Rassisme van kleurling teenoor swarte. My bek het behoorlik oopgehang. Die k-woord is nie gebruik nie, maar wel ‘n ander skelwoord en daar is nie eers enigsins ‘n moordkuil gemaak van die persoon se hart nie. En dan skel hulle die wittes uit vir rassiste!
op April 21, 2010 at 8:36 vm demoerin
😆 Louwie… uiters slim geskryf! Dis soos al die Griekse resepte waarvoor mens 1 Kid nodig het… 😆
op April 21, 2010 at 9:17 vm Andrew
Het lekker gelag veral vir deksels. 😆
op April 21, 2010 at 6:34 nm boerinballingskap
Jy het my nou vreeslik lekker laat lag met hierdie pittige inskrywing! Ek dink die mense van die wereld moet minder ernstig wees en hulle humorsin meer oefen. Dan sal daar ook minder konflik wees.
Anne-marie, ek is ‘n Kapenaar en weet reeds van kleins af dat rassisime teenoor Afrikane nie die ekslusiewe domein is van Euro-Afrikane nie. Ek dink mense wat in Durban grootgeword het sal dieselfde kan getuig.
op April 21, 2010 at 8:13 nm flippiefanus
Jaaa swaer, 😉
op April 22, 2010 at 8:52 vm bloedbek
Louwie jy’t van Deon Maas vergeet, maar hy sal ‘n paar keer deur die maal moet gaan en dan gaan mens steeds nie seker wees of dit bruikbaar gaan wees nie, nee wag, los hom liewer uit dit gaan sooibrand gee.
anne-marie, tussen die kleurlinge en swartes is daar meer rassisme as wat ons werklik besef.
op April 22, 2010 at 8:26 nm Louwie
Demoerin, vertel van die Griekse resepte, ek het `n paar Kids wat ek kan aanstuur, veral daar uit die ANCYL 😆
op April 22, 2010 at 8:38 nm Louwie
BB, ona moet maar lag, huil help nie.
Vertel ons daar op jou werf wat laat die Koreane lag. Hulle lag duidelik nie as iemand hulle skepe sink nie!
Bloedbek, ek het ou Deon Maas oorweeg, maar soos jy sê, ons spaar hulle die een. Mens doen dit nie aan jou vyande nie 😀
Anne-Marie, snaaks tog as twee mense van veskillende kleur mekaar uitskel is almal erg geskok en dis hofsake en voorblad opskrifte. Maar mense van dieselfde kleur en taal en kultuur skel mekaar daagliks op die grusaamste maniere uit en rand mekaar aan, en behalwe dat mense momenteel effe geskok is, gaan dit maar net verby. Hoekom?